title: A Tanács határozata ( 2013. április 22. ) az európai statisztikai tanácsadó bizottság Tanácsot képviselő tagjának kinevezéséről

text:
               4.5.2013

               HU

               Az Európai Unió Hivatalos Lapja

               C 127/1

         A TANÁCS HATÁROZATA
   (2013. április 22.)
   az európai statisztikai tanácsadó bizottság Tanácsot képviselő tagjának kinevezéséről
   2013/C 127/01
   AZ EURÓPAI UNIÓ TANÁCSA,
   tekintettel az Európai Unióról szóló szerződésre,
   tekintettel az európai statisztikai tanácsadó bizottság létrehozásáról szóló, 2008. március 11-i 234/2008/EK európai parlamenti és tanácsi határozatra (1),
   tekintettel a Gazdasági és Pénzügyi Bizottság 2013. március 25-i ajánlására,
   mivel:

               (1)

               Maria Lucília SALEMA E CARVALHO lemondott az európai statisztikai tanácsadó bizottság Tanács által közvetlenül kinevezett tagjának tisztségéről.

               (2)

               Lemondásának fényében a Tanács úgy határozott, hogy Maurizio VICHI-t nevezi ki az európai statisztikai tanácsadó bizottság Tanácsot képviselő tagjának,

         ELFOGADTA EZT A HATÁROZATOT:
   1. cikk
   A Tanács Maurizio VICHI-t nevezi ki az európai statisztikai tanácsadó bizottság Tanácsot képviselő tagjának.
   2. cikk
   Ez a határozat 2013. április 1-jén lép hatályba.

      Kelt Luxembourgban, 2013. április 22-én.

            a Tanács részéről

            az elnök

         E. GILMORE

      (1)  HL L 73., 2008.3.15., 13. o.


title: A Pénzügyi, Gazdasági és Szociális Válsággal Foglalkozó Különbizottság Az Európai Parlament 2009. október 7-i határozata: a Pénzügyi, Gazdasági és Szociális Válsággal Foglalkozó Különbizottság felállítása, feladatai, számbeli összetétele és megbízatásának időtartama

text:
               26.8.2010

               HU

               Az Európai Unió Hivatalos Lapja

               CE 230/11

         2009. október 7-i, szerdaA Pénzügyi, Gazdasági és Szociális Válsággal Foglalkozó Különbizottság
   P7_TA(2009)0025
   Az Európai Parlament 2009. október 7-i határozata: a Pénzügyi, Gazdasági és Szociális Válsággal Foglalkozó Különbizottság felállítása, feladatai, számbeli összetétele és megbízatásának időtartama
   2010/C 230 E/03

      Az Európai Parlament,

   tekintettel az Elnökök Értekezletének 2009. szeptember 17-i határozatára, melyben javasolja egy, a pénzügyi, gazdasági és szociális válsággal foglalkozó különbizottság felállítását, valamint feladatainak, számbeli összetételének és megbízatása időtartamának meghatározását,
   tekintettel eljárási szabályzata 184. cikkére,

               1.

               úgy határoz, hogy létrehozza a Pénzügyi, Gazdasági és Szociális Válsággal Foglalkozó Különbizottságot, melynek feladatai a következők:

                           a)

                           a pénzügyi, gazdasági és szociális válság mértékének, az Unióra és tagállamaira gyakorolt hatásának, valamint a globális kormányzás állapotának elemzése és értékelése, továbbá megfelelő intézkedések javaslása az egészséges és stabil pénzügyi piacok hosszú távú újjáépítésére, melyek lehetővé teszik a tartós növekedés, a társadalmi kohézió és a foglalkoztatás fenntartását valamennyi szinten, és ezen intézkedések hatásának, valamint a tétlenség költségének értékelése;

                           b)

                           az érintett területekkel kapcsolatban hozott közösségi jogszabályok ezidáig történő végrehajtásának elemzése és értékelése, valamint a tartós és minőségi növekedés és a hosszú távú beruházások fenntartása érdekében a tagállamok által hozott intézkedések összehangolása a munkanélküliség elleni küzdelem, valamint a demográfiai és éghajlati kihívások megválaszolása céljából, tiszteletben tartva a szubszidiaritás elvét;

                           c)

                           ennek érdekében ki kell építenie a szükséges kapcsolatokat és meghallgatásokat kell szerveznie az európai uniós intézményekkel, valamint a nemzeti, európai és nemzetközi intézményekkel és fórumokkal, a tagállamok és harmadik országok nemzeti parlamentjeivel és kormányaival, valamint a tudományos világ, a vállalatok és a civil társadalom képviselőivel, ide értve a szociális partnereket is, és mindezt az állandó bizottságokkal szorosan együttműködve kell tennie;

               2.

               úgy határoz, hogy mivel az érintett területtel kapcsolatos közösségi jogszabályok elfogadásáért, nyomon követéséért és végrehajtásáért felelős állandó parlamenti bizottságok jogosítványai nem változnak, a különbizottság ajánlásokat adhat ki a meghozandó intézkedésekkel és kezdeményezésekkel kapcsolatban, szorosan együttműködve az állandó bizottságokkal;

               3.

               úgy határoz, hogy a különbizottság 45 tagú lesz.

               4.

               úgy határoz, hogy a különbizottság megbízatásának időtartama 2009. október 8-ától számítva 12 hónap, amely időtartam meghosszabbítható; úgy határoz, hogy a bizottság félidős és zárójelentést nyújt be a Parlamentnek, amely ajánlásokat tartalmaz az elvégzendő intézkedésekre és kezdeményezésekre vonatkozóan.


title: A Tanács határozata (1988. november 21.) az Európai Gazdasági Közösség és Izrael Állam között létrejött megállapodáshoz csatolt negyedik kiegészítő jegyzőkönyvének elfogadásáról

text:
Fontos jogi nyilatkozat

|

31988D0596

Hivatalos Lap L 327 , 30/11/1988 o. 0035 - 0035 finn különkiadás fejezet 11 kötet 14 o. 0168  svéd különkiadás fejezet 11 kötet 14 o. 0168

		A Tanács határozata(1988. november 21.)az Európai Gazdasági Közösség és Izrael Állam között létrejött megállapodáshoz csatolt negyedik kiegészítő jegyzőkönyvének elfogadásáról(88/596/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre, és különösen annak 238. cikkére,tekintettel a Bizottság ajánlására [1],tekintettel az Európai Parlament hozzájárulására [2],mivel az 1975. május 11-én Brüsszelben aláírt, az Európai Gazdasági Közösség és Izrael Állam között létrejött megállapodáshoz [3] csatolt negyedik kiegészítő jegyzőkönyvet jóvá kell hagyni,A KÖVETKEZŐKÉPPEN HATÁROZOTT:1. cikkAz Európai Gazdasági Közösség és Izrael Állam között létrejött megállapodáshoz csatolt negyedik kiegészítő jegyzőkönyvet a Közösség nevében a Tanács jóváhagyja.A jegyzőkönyv szövegét csatolták e határozathoz.2. cikkA jegyzőkönyv 8. cikkében előírt értesítést a Tanács elnöke küldi meg [4].3. cikkEz a határozat az Európai Közösségek Hivatalos Lapjában való kihirdetését követő napon lép hatályba.Kelt Brüsszelben, 1988. november 21-én.a Tanács részérőlaz elnökTh. Pangalos[1] HL C 104., 1987.4.21., 8. o.[2] HL C 290., 1988.11.14.[3] HL L 136., 1975.5.28., 3. o.[4] HL L 327., 1988.11.30., 56. o.--------------------------------------------------


title: A Tanács (EU) 2016/776 határozata (2016. április 29.) az Európai Unió és a Cook-szigetek kormánya közötti fenntartható halászati partnerségi megállapodásnak és az ahhoz csatolt végrehajtási jegyzőkönyvnek az Európai Unió nevében történő aláírásáról és ideiglenes alkalmazásáról

text:
               20.5.2016

               HU

               Az Európai Unió Hivatalos Lapja

               L 131/1

         A TANÁCS (EU) 2016/776 HATÁROZATA
   (2016. április 29.)
   az Európai Unió és a Cook-szigetek kormánya közötti fenntartható halászati partnerségi megállapodásnak és az ahhoz csatolt végrehajtási jegyzőkönyvnek az Európai Unió nevében történő aláírásáról és ideiglenes alkalmazásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikkére, összefüggésben 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               Az Unió és a Cook-szigetek kormánya eredményes tárgyalásokat folytatott egy fenntartható halászati partnerségi megállapodásról (a továbbiakban: megállapodás) és annak végrehajtási jegyzőkönyvéről (a továbbiakban: jegyzőkönyv), amelyek a halászat tekintetében a Cook-szigetek felségterületéhez vagy joghatósága alá tartozó vizeken halászati lehetőségeket biztosítanak az uniós hajóknak.

               (2)

               A tárgyalások sikeresen lezárultak és a megállapodás, illetveaz ahhoz csatolt jegyzőkönyv parafálására 2015. október 21-én került sor.

               (3)

               A megállapodás 16. cikke és a jegyzőkönyv 12. cikke előírja a megállapodásnak, illetve a jegyzőkönyvnek az aláírás napjától való ideiglenes alkalmazását.

               (4)

               A megállapodást és a jegyzőkönyvet alá kell írni és a megkötéséhez szükséges eljárások befejezéséig ideiglenesen alkalmazni kell,

         ELFOGADTA EZT A HATÁROZATOT:
   1. cikk
   Az Európai Unió és a Cook-szigetek kormánya közötti fenntartható halászati partnerségi megállapodásnak és végrehajtási jegyzőkönyvének az Unió nevében történő aláírására a Tanács felhatalmazást ad, figyelemmel az említett megállapodás és jegyzőkönyv megkötésére.
   A megállapodás és a jegyzőkönyv szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak és a jegyzőkönyvnek az Unió nevében történő aláírására jogosult személy(eke)t.
   3. cikk
   A megállapodást és a jegyzőkönyvet az aláírásának napjától a megkötéséhez szükséges eljárások befejezéséig ideiglenesen alkalmazni kell (1).
   4. cikk
   Ez a határozat az elfogadásának napján lép hatályba.

      Kelt Brüsszelben, 2016. április 29-én.

            a Tanács részéről

            az elnök

         A.G. KOENDERS

      (1)  A megállapodás és a jegyzőkönyv ideiglenes alkalmazásának kezdőidőpontját a Tanács Főtitkársága az Európai Unió Hivatalos Lapjában teszi közzé.


title: A Tanács 1999/784/EK határozata (1999. november 22.) a Közösségnek az Európai Audiovizuális Megfigyelő Intézetben való részvételéről

text:
Fontos jogi nyilatkozat

|

31999D0784

Hivatalos Lap L 307 , 02/12/1999 o. 0061 - 0061

		A Tanács 1999/784/EK határozata(1999. november 22.)a Közösségnek az Európai Audiovizuális Megfigyelő Intézetben való részvételérőlAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 157. cikke (3) bekezdésére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel:(1) Az Európa Tanács Miniszteri Bizottsága által 1997. március 20-án elfogadott (97)4 állásfoglalás megerősítette az eredetileg a Miniszteri Bizottság által 1992. december 15-én elfogadott (92)70 állásfoglalással létrehozott Európai Audiovizuális Megfigyelő Intézet további működését.(2) Valamennyi tagállam tagja az Európai Audiovizuális Megfigyelő Intézetnek; a Közösségnek az Európai Audiovizuális Megfigyelő Intézettel fennálló kapcsolataiban a Bizottság által ellátott képviselete nem befolyásolja maguknak, az Európai Unió egyes tagállamainak a közvetlen képviseletét.(3) A Tanács 1999. április 26-án elfogadott egy határozatot, amellyel létrehozta az audiovizuális ágazat és az ahhoz kapcsolódó ágazatok iparára és piacaira vonatkozó közösségi statisztikai információs infrastruktúrát [4].(4) Ezért szükséges a Tanács említett határozata alapján vállalt munka és az Európai Audiovizuális Megfigyelő Intézet egymást kiegészítő jellegének biztosítása.(5) Az Európai Audiovizuális Megfigyelő Intézet hozzájárul a Közösség audiovizuális ipara versenyképességének javításához, nevezetesen az információknak az ipar, különösen a kis- és középvállalkozások részére történő átadásával és a piac jobb áttekinthetőségének elősegítésével,A KÖVETKEZŐKÉPPEN HATÁROZOTT:1. cikkA Közösség az Európai Audiovizuális Megfigyelő Intézet tagja.2. cikkA Közösséget a Bizottság képviseli a Megfigyelő Intézettel fennálló kapcsolataiban.3. cikkA Megfigyelő Intézet működésének költségvetéséhez való közösségi hozzájárulás szükséges költségvetési alapjait a költségvetési hatóság engedélyezi a hatályos pénzügyi terveknek megfelelően.4. cikkAz e határozat elfogadásának évét követő harmadik év vége előtt, valamint miután e határozat hatályát veszti, a Bizottság benyújtja jelentését annak végrehajtásáról az Európai Parlament, a Tanács és a Gazdasági és Szociális Bizottság részére.5. cikkEzt a határozatot az elfogadásának évét követő ötödik év utolsó hónapjának utolsó napjáig kell alkalmazni.Kelt Brüsszelben, 1999. november 22-én.a Tanács részérőlaz elnökK. Hemilä[1] HL C 110., 1999.4.21., 14. o.[2] az 1999. október 28-i vélemény (a Hivatalos Lapban még nem tették közzé).[3] az 1999. szeptember 22-i vélemény (a Hivatalos Lapban még nem tették közzé).[4] HL L 117., 1999.5.5., 39. o.--------------------------------------------------


title: A Tanács 2014/829/KKBP határozata ( 2014. november 25. ) az Iránnal szembeni korlátozó intézkedésekről szóló 2010/413/KKBP határozat módosításáról

text:
               25.11.2014

               HU

               Az Európai Unió Hivatalos Lapja

               L 338/1

         A TANÁCS 2014/829/KKBP HATÁROZATA
   (2014. november 25.)
   az Iránnal szembeni korlátozó intézkedésekről szóló 2010/413/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2010. július 26-án elfogadta az Iránnal szembeni korlátozó intézkedésekről szóló 2010/413/KKBP határozatot (1).

               (2)

               Az Egyesült Államok, az Egyesült Királyság, Franciaország, Kína, Németország és az Oroszországi Föderáció az Unió külügyi és biztonságpolitikai főképviselőjének támogatásával 2013. november 24-én megállapodásra jutott Iránnal egy olyan közös cselekvési tervről, amely megközelítést tartalmaz az iráni nukleáris kérdés hosszú távú és átfogó megoldásának elősegítése céljából. Megállapodás született arról, hogy az átfogó megoldáshoz vezető folyamat első lépéseként hat hónapos időtartamra mindkét fél együttesen jóváhagyott és közös megegyezéssel megújítható kezdeti intézkedéseket hoz.

               (3)

               Az első lépés keretében Irán több, a közös cselekvési tervben foglalt önkéntes intézkedést is meghoz. Viszonzásképpen több önkéntes intézkedés kerül életbe léptetésre, ideértve többek között az iráni nyersolajjal kapcsolatos biztosítási és viszontbiztosítási szolgáltatásokra, valamint az iráni nyersolaj szállítására vonatkozó tilalommal, az iráni petrolkémiai termékek behozatalára, vételére és szállítására, valamint a kapcsolódó szolgáltatások nyújtására vonatkozó tilalommal és az iráni kormánnyal, az iráni állami szervekkel, az Iráni Központi Bankkal, továbbá a nevükben eljáró személyekkel és szervezetekkel folytatott arany- és nemesfém-kereskedelem tilalmával kapcsolatos korlátozó intézkedéseknek az Unió részéről történő felfüggesztését. Az említett korlátozó intézkedések felfüggesztésének időtartama hat hónap, amely idő alatt a vonatkozó szerződéseket teljesíteni kell.

               (4)

               A közös cselekvési terv emellett előírja az Iránba irányuló és az Iránból indított átutalásokra vonatkozóan engedélyezett értékhatároknak a tízszeresre emelését.

               (5)

               A Tanács a közös cselekvési terv uniós korlátozó intézkedéseket érintő rendelkezéseinek végrehajtása céljából 2014. január 20-án elfogadta a 2010/413/KKBP határozat módosításáról szóló 2014/21/KKBP határozatot (2).

               (6)

               Az Egyesült Államok, az Egyesült Királyság, Franciaország, Kína, Németország és az Oroszországi Föderáció az Unió külügyi és biztonságpolitikai főképviselőjének támogatásával 2014. július 19-én megállapodásra jutott Iránnal a közös cselekvési tervben foglalt intézkedések végrehajtásának 2014. november 24-ig történő meghosszabbításáról.

               (7)

               A Tanács a közös cselekvési terv uniós korlátozó intézkedéseket érintő rendelkezéseinek meghosszabbítása céljából 2014. július 21-én elfogadta a 2010/413/KKBP határozat módosításáról szóló 2014/480/KKBP határozatot (3).

               (8)

               Az Egyesült Államok, az Egyesült Királyság, Franciaország, Kína, Németország és az Oroszországi Föderáció – az E3/EU+3 csoportot az Iránnal folytatott nukleáris tárgyalásokban segítő uniós koordinátor és főtárgyaló támogatásával – 2014. november 24-én megállapodásra jutott Iránnal a közös cselekvési tervben foglalt intézkedések végrehajtásának 2015. június 30-ig történő meghosszabbításáról.

               (9)

               Az uniós korlátozó intézkedéseknek a közös cselekvési terv értelmében történő felfüggesztését ezért 2015. június 30-ig meg kell hosszabbítani. A vonatkozó szerződéseket az említett időpontig teljesíteni kell.

               (10)

               A 2010/413/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2010/413/KKBP határozat 26a. cikke helyébe a következő szöveg lép:

      „26a. cikk
      1.   A 3a. cikk (1) bekezdésében előírt tilalmat az iráni nyersolaj szállítása tekintetében 2015. június 30-ig fel kell függeszteni.
      2.   A 3a. cikk (2) bekezdésében előírt tilalmat az iráni nyersolaj behozatalára, vételére és szállítására vonatkozó biztosítás és viszontbiztosítás tekintetében 2015. június 30-ig fel kell függeszteni.
      3.   A 3b. cikkben előírt tilalmat 2015. június 30-ig fel kell függeszteni.
      4.   A 4c. cikkben előírt tilalmat az arany és a nemesfémek tekintetében 2015. június 30-ig fel kell függeszteni.
      5.   A 10. cikk (3) bekezdésének a), b) és c) pontja helyébe 2015. június 30-ig az alábbi pontok lépnek:

                  »a)

                  az élelmiszerekkel, egészségüggyel, orvosi felszerelésekkel kapcsolatos, valamint mezőgazdasági vagy humanitárius célokat szolgáló tranzakciókhoz 1 000 000 EUR értékhatár alatt, továbbá a személyes pénzküldeményekkel kapcsolatos tranzakciókhoz kapcsolódó átutalásokhoz 400 000 EUR értékhatár alatt nincs szükség előzetes engedélyezésre. Az átutalásról azonban értesíteni kell az érintett tagállam illetékes hatóságát, amennyiben az összeg meghaladja a 10 000 EUR-t;

                  b)

                  az élelmiszerekkel, egészségüggyel, orvosi felszerelésekkel kapcsolatos, valamint mezőgazdasági vagy humanitárius célokat szolgáló tranzakciókhoz kapcsolódó, 1 000 000 EUR értékhatárt meghaladó átutalásokat, továbbá a személyes pénzküldeményekkel kapcsolatos tranzakciókhoz kapcsolódó, a 400 000 EUR értékhatárt meghaladó átutalásokat az érintett tagállam illetékes hatóságának előzetesen engedélyeznie kell. Az érintett tagállamnak tájékoztatnia kell a többi tagállamot minden megadott engedélyről;

                  c)

                  minden egyéb, 100 000 EUR értékhatárt meghaladó átutalást az érintett tagállam illetékes hatóságának előzetesen engedélyeznie kell. Az érintett tagállamnak tájékoztatnia kell a többi tagállamot minden megadott engedélyről.«

            .6.   A 10. cikk (4) bekezdésének b) és c) pontja helyébe 2015. június 30-ig az alábbi pontok lépnek:

                  »b)

                  a 400 000 EUR értékhatár alatti egyéb átutalásokhoz nincs szükség előzetes engedélyezésre. Az átutalásról azonban értesíteni kell az érintett tagállam illetékes hatóságát, amennyiben az összeg meghaladja a 10 000 EUR-t;

                  c)

                  minden egyéb, 400 000 EUR értékhatárt meghaladó átutalást az érintett tagállam illetékes hatóságának előzetesen engedélyeznie kell. Az engedélyt megadottnak kell tekinteni, amennyiben az érintett tagállam illetékes hatósága négy héten belül nem emel kifogást. Az érintett tagállamnak tájékoztatnia kell a többi tagállamot minden megtagadott engedélyről.«

            .7.   A 18b. cikkben előírt tilalmat 2015. június 30-ig fel kell függeszteni.
      8.   2015. június 30-ig fel kell függeszteni a 20. cikk (1) bekezdése b) és c) pontjában, valamint a 20. cikk (2) bekezdésében előírt tilalmakat a II. melléklet révén jegyzékbe vett Kőolajügyi Minisztérium vonatkozásában, amennyiben az az iráni petrolkémiai termékek behozataláról vagy vételéről szóló szerződések 2015. június 30-ig történő végrehajtásához szükséges.”

   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2014. november 25-én.

            a Tanács részéről

            az elnök

         S. GOZI

      (1)  HL L 195., 2010.7.27., 39. o.

      (2)  A Tanács 2014/21/KKBP határozata (2014. január 20.) az Iránnal szembeni korlátozó intézkedésekről szóló 2010/413/KKBP határozat módosításáról (HL L 15., 2014.1.20., 22. o.).

      (3)  A Tanács 2014/480/KKBP határozata (2014. július 21.) az Iránnal szembeni korlátozó intézkedésekről szóló 2010/413/KKBP határozat módosításáról (HL L 215., 2014.7.21., 4. o.).


title: A Tanács határozata (2017. május 11.) az Európai Vegyianyag-ügynökség tizenkét igazgatósági tagjának kinevezéséről

text:
               18.5.2017

               HU

               Az Európai Unió Hivatalos Lapja

               C 155/1

         A TANÁCS HATÁROZATA
   (2017. május 11.)
   az Európai Vegyianyag-ügynökség tizenkét igazgatósági tagjának kinevezéséről
   (2017/C 155/01)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a vegyi anyagok regisztrálásáról, értékeléséről, engedélyezéséről és korlátozásáról (REACH) és az Európai Vegyianyag-ügynökség létrehozásáról szóló, 2006. december 18-i 1907/2006/EK európai parlamenti és tanácsi rendeletre (1) és különösen annak 79. cikkére,
   mivel:

               (1)

               Az 1907/2006/EK rendelet 79. cikke úgy rendelkezik, hogy a Tanács tagállamonként egy képviselőt nevez ki az Európai Vegyianyag-ügynökség igazgatóságának (a továbbiakban: igazgatóság) tagjaként.

               (2)

               Az igazgatósági tagokat a vegyi anyagok biztonsága vagy szabályozása terén szerzett megfelelő tapasztalataik és szakértelmük alapján nevezik ki, biztosítva ugyanakkor, hogy az igazgatóságnak általános, pénzügyi és jogi kérdések területén megfelelő szakértelemmel rendelkező tagjai is legyenek.

               (3)

               A hivatali idő négy év, és egy alkalommal meghosszabbítható.

               (4)

               A Tanács a 2007. június 7-i határozatával (2) kinevezte az Európai Vegyianyag-ügynökség 27 igazgatósági tagját.

               (5)

               A Cseh Köztársaság, Írország, Spanyolország, Franciaország, Olaszország, Luxemburg, Magyarország, Hollandia, Ausztria, Szlovénia, Finnország és Svédország által kijelölt igazgatósági tagok mindegyikét a 2017. május 31-ig tartó időszakra nevezték ki.

               (6)

               A Tanács minden érintett tagállamtól megkapta a jelöléseket,

         ELFOGADTA EZT A HATÁROZATOT:
   1. cikk
   A Tanács az igazgatóságba a következő személyeket nevezi ki (név, állampolgárság, születési idő) a 2017. június 1-jétől2021. május 31-ig tartó időszakra, második hivatali idejére:

               —

               Sharon McGUINNESS, ír, 1965. július 13.,

               —

               Paul RASQUE, luxemburgi, 1981. július 8.,

               —

               BIRÓ Krisztina, magyar, 1971. április 5.,

               —

               Hans Albert MEIJER, holland, 1964. szeptember 19.

         2. cikk
   A Tanács az igazgatóságba a következő személyeket nevezi ki (név, állampolgárság, születési idő) a 2017. június 1-jétől2021. május 31-ig tartó időszakra, első hivatali idejükre:

               —

               Taťjana KOLESNIKOVÁ, cseh, 1969. november 24.,

               —

               Óscar Valentín GONZÁLEZ SÁNCHEZ, spanyol, 1972. március 8.,

               —

               Marie-Laure METAYER, francia, 1968. április 6.,

               —

               Francesca GIANNOTTI, olasz, 1971. december 20.,

               —

               Paul KRAJNIK, osztrák, 1964. január 20.,

               —

               Alojz GRABNER, szlovén, 1965. július 23.,

               —

               Hanna Maria KORHONEN, finn, 1964. augusztus 8.,

               —

               Lisa Jenny Kristina ANFÄLT, svéd, 1974. január 29.

         3. cikk
   Ez a határozat az elfogadásának napján lép hatályba.

      Kelt Brüsszelben, 2017. május 11-én.

            a Tanács részéről

            az elnök

         R. GALDES

      (1)  Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).

      (2)  A Tanács határozata (2007. június 7.) az Európai Vegyianyag-ügynökség 27 igazgatósági tagjának kinevezéséről (HL C 134., 2007.6.16., 6. o.).